CELEX: 22013D0102
Language: sk
Date: 2013-06-14 00:00:00
Title: Rozhodnutie Spoločného výboru EHP č. 102/2013 zo 14. júna 2013 , ktorým sa mení príloha I (Veterinárne a fytosanitárne záležitosti) k Dohode o EHP

28.11.2013   
            
            
               SK
            
            
               Úradný vestník Európskej únie
            
            
               L 318/1
            
         ROZHODNUTIE SPOLOČNÉHO VÝBORU EHP
   č. 102/2013
   zo 14. júna 2013,
   ktorým sa mení príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2012/31/EÚ z 21. decembra 2011, ktorým sa mení a dopĺňa príloha I k rozhodnutiu 2007/275/ES o zoznamoch zvierat a výrobkov, na ktoré sa vzťahujú kontroly v miestach hraničnej kontroly podľa smerníc Rady 91/496/EHS a 97/78/ES (1), sa má začleniť do Dohody o EHP.
            
         
               (2)
            
            
               Vykonávacie rozhodnutie Komisie 2012/197/EÚ zo 16. apríla 2012, ktorým sa mení a dopĺňa rozhodnutie 2009/821/ES, pokiaľ ide o zoznamy hraničných inšpekčných staníc a veterinárnych jednotiek v Traces (2), sa má začleniť do Dohody o EHP.
            
         
               (3)
            
            
               Vykonávacie rozhodnutie Komisie 2012/450/EÚ z 27. júla 2012, ktorým sa mení a dopĺňa rozhodnutie 2009/821/ES, pokiaľ ide o zoznam hraničných inšpekčných staníc (3), sa má začleniť do Dohody o EHP.
            
         
               (4)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa neuplatňujú na Lichtenštajnsko, pokým je platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami rozšírená aj Lichtenštajnsko, ako sa uvádza v sektorových prispôsobeniach k prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (5)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola I prílohy I k Dohode o EHP sa mení takto:
   
               1.
            
            
               V bode 39 (rozhodnutie Komisie 2009/821/ES) v časti 1.2 sa dopĺňajú tieto zarážky:
               
                           „—
                        
                        
                           
                              32012 D 0197: vykonávacie rozhodnutie Komisie 2012/197/EÚ zo 16. apríla 2012 (Ú. v. EÚ L 106, 18.4.2012, s. 22),
                        
                     
                           —
                        
                        
                           
                              32012 D 0450: vykonávacie rozhodnutie Komisie 2012/450/EÚ z 27. júla 2012 (Ú. v. EÚ L 203, 31.7.2012, s. 68).“
                        
                     
         
               2.
            
            
               V bode 137 v časti 1.2 (rozhodnutie Komisie 2007/275/ES) sa pridáva tento text:
               „, zmenené a doplnené týmto právnym predpisom:
               
                           —
                        
                        
                           
                              32012 D 0031: vykonávacie rozhodnutie Komisie 2012/31/EÚ z 21. decembra 2011 (Ú. v. EÚ L 21, 24.1.2012, s. 1).“
                        
                     
         Článok 2
   Znenie vykonávacích rozhodnutí 2012/31/EÚ, 2012/197/EÚ a 2012/450/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť15. júna 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. júna 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 21, 24.1.2012, s. 1.
   
      (2)  Ú. v. EÚ L 106, 18.4.2012, s. 22.
   
      (3)  Ú. v. EÚ L 203, 31.7.2012, s. 68.
   
      (4)  Ústavné požiadavky neboli oznámené.